معرفش ليه بحس انكم مش عايشين معانا .. بحس أنكم عايشين في عصر الخلافة .. يا مولانا أحنا مفشوخين عاطفيا واهلينا معرفوش يربونا ولا عارفين يتعاملوا معانا في ظل كمية الفتن الى موجودة في كل شبر قدام عينيك .. اتكلموا بواقعية احنا مش كفار اقم بالله احنا لا لقينا حد يربينا على الدين الصحي ولا حد يحتوينا
احنا مش عايشين في عصر الخلافة أنا شاب وفي نفس سنكم, وعايش بواقعية مع كل اللي بيحصل حواليا, ومع تجارب ناس كتير, وقد أكون أنا شخصيًا وقعت في حاجة زي كده وذقت مرارتها الفارق الوحيد بيني وبينكم: إن كل واحد بيتكلم من تجربته الشخصية, وأنا بتكلم من واقع تجارب ناس كتير أوي عرفتها الواقع بيقول: إن على الأقل 95 % من الناس دي مهما أظهر من تدين وأخلاق ومشيخة وصدق وحب وكل الحاجات الحلوة دي بيكون في النهاية كذاب وبيتسلى وبيضيع وقت ليس أكثر دا الكويس فيهم = دا المحترم منهم  وكثير منهم مجرم بيضحك على البنت وبيضيعها وبيبهدلها بصورة أو بأخرى متفقين إن فراغ عاطفي وضعف تربية رهيب, ومحتاجين حد يقف معاكم ويسندكم, وجزاكم الله خيرًا إنكم وثقتم في شخصي أو في أي حد من اللي هنا ولأني أحب لكم الخير قد أستخدم الرفق واللين أحيانًا, وقد أستخدم الشدة والتعنيف زي المشكلة بتاعت النهارده, مش علشان أنا شايفكم كفار ومش عايش في واقعكم ولكن علشان أنا شايف إن دا الحل النافع زي ما الطبيب بيستخدم المشرط والبتر في بعض الأحيان متفقين إن الوضع دا غلط 100 % وإن احنا عندنا فراغ عاطفي مفيش حاجة اسمها: دا أحسن ما اعمل حاجة تانية وحشة لا, دا غلط, يبقى نشوف حل, والحل في نظري يقوم على أمرين: الأول: بالنسبة للفراغ, نملاه بحاجات تانية, مذاكرة بأه, دراسة, قراءة, هوايات, والواقع بيقول إن ناس كتير من اللي خاضت تجارب زي دي وفشلت وانجرحت فقرروا إنهم يركزوا في هواياتهم أو دراستهم أنتجوا وأنجزوا, طب ما تجربوا تشغلوا نفسكم من البداية. الثاني: بالنسبة للعاطفة, معلش تعالوا على نفسكم دلوقتي واملؤوها في زاوية تانية, فرغوا شحنة العواطف اللي عندكم دي مؤقتًا في البيت, مع الأم, مع الاخوات, مع الأقارب, مع صحبة صالحة, لحد ما ربنا يكرم. وأنا والله أرجو لكم الخير, وأدعو لكم جميعًا كما أدعو لنفسي